《祖龙行》
唐代·常楚老

黑云兵气射天裂，壮士朝眠梦冤结。祖龙一夜死沙丘，

胡亥空随鲍鱼辙。腐肉偷生三千里，伪书先赐扶苏死。

墓接骊山土未乾，瑞光已向芒砀起。陈胜城中鼓三下，

秦家天地如崩瓦。龙蛇撩乱入咸阳，少帝空随汉家马。

作者简介：常楚老，长庆进士，官拾遗。诗二首。相关作品《祖龙行》《江上蚊子》《句》。